สวัสดีครับ พอดีส่าผมมีอาการปวดหัวข้างเดียวตลอดเวลา ยิ่งเวลาไปจับจะทำให้ปวดเหมือนกับจับแผลฝกช้ำครับ หัวไม่ได้ไปโดนอะไรกระแทกมา แล้วก็ไม่มีอาการแทรกซ้อนอื่นๆด้วยครับ แค่ปวดหัวอย่างเดียว ทานยาพาราก็ไม่หายครับ อยากทราบว่าผมเป็นอะไรเหรอครับ
สวัสดีค่ะ อาการปวดหัวดังกล่าวมา อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้ ตาพร่า สู้แสงไม่ได้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่ง-ปวดจากสายตาผิดปกติ เช่นสายตาสั้น หรือสายตายาวที่ไม่ได้รับการแก้ไข-ปวดจากชั้นใต้ผิวหนังหรือผิวหนังมีการอักเสบหรือติดเชื้อการดูแลตัวเองเบื้องต้น ควรพักผ่อนให้เพียงพอ พักการใช้งานแบบที่ต้องเพ่งสายตา รับประทานยาแก้ปวด ยาแก้อักเสบที่ไม่ใช่สเตียรอยด์แนะนำสังเกตอาการ ถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ หรือมีตุ่มหรือก้อนบริเวณศีรษะให้รีบไปพบแพทย์